Кошице
Кошице (;  – Каша) е град в Източна Словакия, център на Кошицки край. Разположен е на река Хорнад, близо до границата с Унгария.

Градът е втори по големина в страната с население около 234 969 души (2006). Важен търговски и индустриален център на страната. Тук се намира вторият по големина словашки университет, както и Източнословашкият музей.

История 
За първи път се споменава през 1230 г. От 14 век става втори по значение град на Словакия, която тогава е в състава на Унгарското кралство. През 17 – 18 век е център на въстания против Хабсбургите и своеобразна столица на метежника Ференц II Ракоши.

Тук е провъзгласена Словашката съветска република (1919), просъществувала кратко. През 1938 – 1944 г. градът е присъединен към Унгария.

Личности 
 Дюла Андраши, основоположник на съвременна Унгария
 Ференц Салаши, унгарски политик
 Мартина Хингис, (р. 1980) швейцарска тенисистка

Галерия

Партньорски градове 
Кошице има няколко партньорски града около света:

Източници

Външни препратки 
 Официален уебсайт на Кошице
 Неофициален сайт
 Галерия
 Касовия – туристически портал
 Кошице – туристически портал
 Крепостта Кошице 
 Панорамни фотографии на Кошице и околността